آوراسیا اقتصادی بیرلیگی‌نین (AEB) حکومت لر آراسی شوراسی‌نین ایجلاسی فوریه نین 3-ده قازاخیستانین آلماتی شهرینده تشکیل ائدیلیب.
قازاخیستانین باش ناظیری علی‌خان اسماعیلوون ائو صاحیب‌لیگی ایله ایکی گون داوام ائده‌جک توپلانتیدا بیرلیگین دیگر عضو‌لری، روسیانین باش ناظیری میخائیل میشوستین، بلاروسون باش ناظیری رومن گولوفچنکو، قیرغیزیستانین باش ناظیری عقیل‌بیک جاپاروو و ائرمنیستانین باش ناظیری نیکول پاشینیان ایشتیراک ائدیر.
ایکی گون داوام ائده‌جک ایجلاسدا بیر آرایا گلن طرف‌لر ایلک گون آوراسیا اقتصادی بیرلیگی‌ چرچیوه‌سینده عمومی گاز بازاری‌نین یارادیلماسی، الکل بازاری‌نین دوزنلنمه‌سی و بولگه‌سل اینکیشاف قوروم لارینین فعالیتی ایله باغلی اولوسلار آراسی سازیشین حاضیرلانماسینی موذاکیره ائدیب‌لر.
بو گون کئچیریله‌جک گئنیش ترکیب‌ده‌کی ایجلاسدا گوندلیگین دیگر مسئله‌لری، خصوصیله ده بیرلیگه عضو دؤولت‌لر آراسیندا تیجارت-اقتصادی امکداش‌لیق، تکنیکی دوزنلمه، دمیر یولو و یوک داشیما‌لاری، انرژی کیمی مسئله‌لر موذاکیره اولونا‌جاق.
آوراسیا اقتصادی بیرلیگی‌ حکومت باشچی‌لاری 5-جی دیجیتال آلماتی اولوسلار آراسی فوروموندا دا ایشتیراک ائده‌جک‌لر.
